**Vredestein esittelee Traxion versa Green renkaan haastaviin mäkiolosuhteisiin**

Apollo Tyres esittelee uudet Vredestein Traxion -renkaat, jotka on kehitetty erityisesti käytettäviksi jyrkillä vuorenrinteillä. Uusi Traxion Versa Green on ensiluokkainen rengasratkaisu, joka tarjoaa entistä parempaa pitoa ja vakautta, pidentää renkaiden käyttöikää ja suojelee nurmialueita.

Traxion Versa Green -renkaissa on todistettavasti toimivat Vredestein Traxion -kuviopalat, joiden ainutlaatuiset kaarevat ja erisuuntaiset harjanteet pidentävät renkaiden käyttöikää, parantavat ajomukavuutta sekä takaavat erinomaisen pidon ja puhdistuvuuden kaikilla maaperätyypeillä. Kaareva urakuviointi ja olka-alueen pyöristetyt kuviopalat auttavat suojelemaan nurmipintaa, ja vakautinrenkaalla varustettu teräsvyö takaa luotettavan vakauden haastavissakin rinteissä.

Vredestein Traxion Versa Green -renkaat tulevat saataville suositussa koossa 440/50 R17 IMP 135D, jota voidaan myös pitää koon 425/55 R17 seuraajana.

Apollo Tyres esittelee uusia Vredestein Traxion Versa Green -renkaita kansainvälisillä

**EIMA-messuilla Bolognassa 19.–23.10.2021**.

Tutustu Traxion Versa Green -renkaisiin EIMA-messuilla Vredestein Tyresin osastolla: B5, halli 16.

**Kuvatekstit:**

**01** Haastaviin vuoristo-olosuhteisiin

**02** Vredestein Traxion Versa Green 440/50 R17 135D

**Lisätietoja:**

Robbert Holtkamp | markkinointiviestintä, työkonerenkaat, Eurooppa

Puhelin: +31 6 1507 6475

Sähköposti : robbert.holtkamp@apollotyres.com

**Tietoja Apollo Tyres**

Apollo Tyres (NL) B.V. suunnittelee, valmistaa ja myy huippulaadukkaita henkilöautojen, kaksipyöräisten ja pakettiautojen renkaita sekä erilaisten maatalous- ja teollisuuskoneiden renkaita Euroopassa ja Yhdysvalloissa. Apollo Tyres (NL) B.V. on osa Apollo Tyres Ltd:tä, joka on kansainvälinen ja merkittävä rengasvalmistaja ja jolla on tehtaita Intiassa, Alankomaissa ja Unkarissa. Apollo Tyres Ltd markkinoi tuotteita kahden kansainvälisen tuotemerkin, Apollon ja Vredesteinin, alla. Yrityksen tuotteita on saatavilla yli 100 maassa, ja meillä on laaja jälleenmyyntiverkosto, johon kuuluu omien tuotemerkkiemme myymälöitä ja yksinoikeusmyymälöitä sekä myymälöitä, joissa myydään myös muiden tuotemerkkien tuotteita.